   لاهور (ويب ڊيسڪ) قومي ٽي ٽوئنٽي ٽيم جي نائب ڪپتان شاداب خان چيو آهي ته اسان ڏکڻ آفريقا کي هوم سيريز ۾ هارايو آهي، اهو تسلسل برقرار رکڻ جي ڪوشش ڪنداسين. ورچوئل پريس ڪانفرنس ڪندي شاداب خان چيو ته ڏکڻ آفريقا ۾ سيريز تمام سٺي ٿيندي، اسان سيريز ان ڪري به وڏي اهميت رکي ٿي، ڇو ته ورلڊ ڪپ ڪواليفائنگ جو حصو آهي، ٽريننگ ڪئمپ سٺي هلي رهي آهي، سمورا رانديگر پراعتماد ۽ متحرڪ آهن. هن چيو ته فٽينس مسئلن سبب منهنجي ڪارڪردگي ۾ تسلسل نه هو، اميد ته اڳتي ڪارڪردگي بهتر رهندي، هاڻ مڪمل طور فٽ ٿي چڪو آهيان، بالنگ آل رائونڊر طور نظر ايندس، بيٽنگ پلس پوائنٽ آهي، ڪوشش ڪندس ته اڳ جيان بالنگ ڪيان. سندس چوڻ هو ته ڊريسنگ روم جو ماحول تمام سٺو آهي، اسان جو فوڪس رڳو ڪرڪيٽ تي هوندو آهي، سڀ هڪٻئي کي سپورٽ ڪندا آهيون، شرجيل خان پنهنجي فٽنيس کي بهتر ڪري رهيو آهي، هو ميچ ونر آهي ۽ ٽيم ۾ ميچ ونر جي ضرورت هوندي آهي.